Odense Adresse-Contoirs Efterretninger, 1846-03-10
Hertugdømmerne. I de fleste Skoler læres saaledes faktisk som Fædrelands=Historie kun Tydsklands og Slesvig=Holsteins, hvis Grændser naturligviis begynde ved Kongeaaen. Bræmers "Beschreibung und Geschichte von Schleswig=Holstein, 1844., skal nu oversættes paa Dansk, for at faae den indført i de nordslesvigske Skoler. Man behøve blot at vide, at denne Historie er af den bekjendte Advocat Bremer, for at være overbeviist om, at den er saa antidansk som muligt, hvilket ogsaa i Gierningen er Tilfældet. Det er den Taktik, som Slesvig=Holstenerne nu have valgt: ved Flyveskrifter, omvandrende Talere og Sangforeninger at virke paa Massen, ved Lærebøgerne paa Børnene; disse skulle tidligt indpodes, Dänenhas", disse skulle tidligt lære, at den bestaaende Statsorden er grundet paa Vold og Uretfærdighed; hvad saa den nuværende Generation ikke har kunnet opnaae, det vil maaskee lykkes for den næste. Mon nogen anden Regjering, end den danske, vilde taale, at der indførtes Lærebøger i Skolerne, som ikke erkjendte den bestaaende Stat, Mon Rusland eller Preussen, der jo ellers ere vore Mønstre, vilde taale saadanne Lærebøger i deres polske Provindser, (Loll.-Falst. A.)"Dannevirkes" kjøbenhavnske Correspondent yttrer sig saaledes: "Endeel Bønder fra Sjælland have indgivet Ansøgning til Kongen om at Sorø Akademi skulde forvandles til en Bondehøiskole. Da den danske Adel, for hvem Anstalten egentlig var oprettet, har viist, sig udygtig til at drage Frugter deraf, er det ikke meere end billigt, at Akademiet og dets rige Pengemidler nu bliver overdraget til Danmarks vigtigste Stand, paa hvis Dannelse Man hidtil har troet ikke at skulle anvende andet end Landsbyskolers tarvelige Underviisning. Kongen har ogsaa naadig modtaget Ansøgningen. Dersom jeg var Aristokrat, da vilde jeg anvende al min Jndflydelse for at hindre Sligt; thi det er vist, at naar først Oplysningen er trængt ind i Bondestanden, da vil Fæstevæsen, Gaardes Nedlæggelse, Hoveri og alle lignende Godseiers og Adelskabets herlige Herligheder falde af sig selv. Men enten Man begunstiger den sjællandske Bondestand eller ei, saa vil den vel vide at mancipere sig og knuse umenneskelige Rettigheder, hvor der endnu findes saadanne. Dette er den forbausende Bondebevægelses Natur og Betydning. Bevægelsen lader sig ikke mere standse, dertil er den for dybt rødfæstet. Det nytter ikke at bilde sig selv eller andre ind, at det kun er enkelte Jldesindede, der gjøre saa stor Allarm. Lad dem huske paa, at det ikke er paa enkelte Steder, Bevægelsen viser sig, men at den er forgrenet over hele Sjælland og hosliggende Øer. Bønderne have deres velredigerede Organ, Almuevennen, de have Emissærer, der reise omkring og sætte de enkelte Egne i indbyrdes Forbindelse, og de have nu deres egne Brandkasser, der disponere over Millioner Rbd. Sandelig, naar Man seer en saadan Magt, da forundrer Man sig over, at de mere træde frem som klagende end som truende, naar der er skeet dem Forurettelse. Bondebevægelsen vil næppe kunne standses ved Cancelliecirkulærer, men den lod sig maaskee lede ved at afskaffe Hoveriet og ved at sørge for Almueoplysningen. - Det lader ikke til, at den borgerlige Forening, har Lyst til at lade Sagen med Politidirectør Bræstrup hensove. Man erindrer, hvorledes Bræstrup af Cancelliecirkulæret, der ene og alene angaaer Bønderne, tog Anledning til at forbyde Kjøbenhavns frie Borgere at holde et Møde, hvor der skulde holdes en Tale om Bondebevægelsen. Af Fædrelandet sees det, at Foreningen ikke blot har klaget til Kongen, men ogsaa til Communalbestyrelsen, og agter at fore Sagen for Stænderne. Jeg for min Part indrømmer gjerne, at der er al Grund til at gjøre Alt forat tilbagevise dette Angreb paa den personlige Frihed. Forresten indseer jeg ikke, hvorfor Foreningen lod sig forstyrre i det omtalte Møde. Det kan dog ikke være Meningen, at Man skal adlyde en Politimand, naar han ikke kommer i Lovens Navn. - Sæt f. Ex. at Politimesteren blev gal og befalede hele Kjøbenhavn at dandse paa Hovedet, saa skulde da ikke saadan Ordre adlydes.